Теодора Комнина Анђелина
Теодора Комнина Анђелина (грчки: Θεοδώρα Κομνηνὴ Ἀγγελίνα; рођена 15. јануара 1096.) је била ћерка Алексија I Комнина и Ирине Дукине.

Биографија 
Рођена је у Цариграду 15. јануара 1096. године као четврто дете византијског цара Алексија Комнина (1083-1118) и Ирине Дукине. Имала је укупно осморо браће и сестара међу којима су и Јован II Комнин, историчарка Ана Комнина и севастократор Исак Комнин. Деда по оцу био јој је доместик схола Јован Комнин, а баба Ана Даласина. Деда по мајци био јој је Андроник Дука, а баба Марија Бугарска, унука Јована Владислава. Теодора се удала за Константина Анђела (око 1085 - после јула 1166) пре 1120. године. Он је био син Манојла Анђела, адмирал Манојла Комнина на Сицилији. Имали су седморо деце:

 Јован Дука (око 1125/7 - око 1200), севастократор, отац будућих епирских владара Теодора Дуке и Манојла Дуке. 
 Алексије Комнин Анђел
 Андроник Дука Анђел (умро после 1185), византијски генерал у Малој Азији, отац будућих царева Алексија III Анђела и Исака II Анђела. 
 Исак Анђел, војсковођа у Киликији.
 Марија Анђелина, удата за Константина Камица.
 Евдокија Анђелина, удата за Василија Цикандела.
 Зоја Анђелина, удата за Андроника Синадина.

Није позната година Теодорине смрти. Међу њеним бројним потомцима је и Ирина Анђелина, супруга Филипа Швапског.

Породично стабло

Извори 
 Charles Cawley, Medieval Lands, Byzantium

Рођени 1096.
Династија Комнина